ПРОТОКОЛ № 19
от заседание на Комисия по правни въпроси 
на Висшия съдебен съвет, проведено на 2 юни 2014 г.

Днес, 2 юни 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА							
ЧЛЕНОВЕ:		СВЕТЛА ПЕТКОВА - отсъства
						ЮЛИЯ КОВАЧЕВА 
						КАРОЛИНА НЕДЕЛЧЕВА									НЕЗАБРАВКА СТОЕВА 
														
На заседанието присъстваха експертните сътрудници на комисията: Саша Харитонова –  директор дирекция “Правна” и Мартин Величков – старши експерт-юрисконсулт.
По т. 1 от дневния ред на заседанието на КПВ присъстваха: зам. главният прокурор Борислав Сарафов и Румяна Арнаудова – ръководител на   Специализирано звено във ВКП.
По т. 4 от дневния ред на заседанието на КПВ присъства г-н Калин Калпакчиев – член на ВСС.

По внесените допълнителни точки и на основание последвалите разисквания по дневния ред,
КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:
- Писмо от Административен съд гр. Пазарджик във връзка с образувано гражданско дело № 374/2014 г. по искова молба на „Зенит” ООД, гр. Пазарджик;
- Решение на Комисия „Международна дейност” от 28.05.2014 г. относно въпроси във връзка с предстоящия Четвърти кръг на мониторинга на Групата държави срещу корупцията на тема „Превенция на корупцията по отношение на народните представители, съдиите и прокурорите”.

Д Н Е В Е Н   Р Е Д:

1. ОТНОСНО: Среща с представител на Главния прокурор на РБ относно изпълнение решение на ВСС по протокол № 8/2014 г., т. 75.3.

След направените разисквания във връзка с писмото на Главния прокурор на РБ по изпълнение решението на ВСС по протокол № 8/20.02.2014 г., т. 75.3, за предоставяне на информация по наказателните производства от съответния орган на съдебната власт през период от два месеца, с оглед актуализиране на данните, водени във вътрешния регистър, 
КОМИСИЯТА ПО ПРАВНИ ВЪПРОСИ
Р Е Ш И:

1.1. Възлага на техническия сътрудник на Комисията по дисциплинарни производства да изпрати писма до органите на съдебната власт за предоставяне на актуализирана информация относно състоянието на наказателните производства от 2007 г.

2. ОТНОСНО: Становище на Комисия по правни въпроси относно Доклад за прилагането на закона и дейността на Прокуратурата и разследващите органи през 2013 г.

КОМИСИЯТА ПО ПРАВНИ ВЪПРОСИ
Р Е Ш И:
2.1. Предлага на Висшия съдебен съвет да приеме Доклада за прилагането на закона и за дейността на Прокуратурата на Република България през 2013 г., ведно със становището на Комисията по правни въпроси към Висшия съдебен съвет.
2.2. На основание чл. 30, ал.1, т. 14 от ЗСВ, внася Доклада за прилагането на закона и за дейността на Прокуратурата на Република България през 2013 г. в Народното събрание.
2.3. Точката да бъде включена в дневния ред за заседанието на ВСС на 12.06.2014 г.

3. ОТНОСНО: Доклад от Саша Харитонова – директор на дирекция „Правна” относно решение на КПВ по протокол № 11/17.03.2014 г. във връзка с предоставена информация от ОСВ за случаи, в които заседанията по наказателни дела се гледат извън съдебните зали.

КОМИСИЯТА ПО ПРАВНИ ВЪПРОСИ
Р Е Ш И:

3.1. Приема за сведение предоставената информация от ОСВ за случаи, в които заседанията по наказателни дела се гледат извън съдебните зали. Същата да се предостави и на съвместната среща с Висшия адвокатски съвет, която ще се проведе на 09.06.2014 г. за съвместно обсъждане.

4. ОТНОСНО: Проект за изменение и допълнение на Процедурните правила за избор на кандидати за председател на Върховния касационен съд, председател на Върховния административен съд и главен прокурор, приети с решение на ВСС по протокол № 48/08.11.2012 г., предоставен от Калин Калпакчиев и Камен Иванов – членове на ВСС.
КОМИСИЯТА ПО ПРАВНИ ВЪПРОСИ
Р Е Ш И:

4.1. ОТЛАГА разглеждането на т. 4 за следващото заседание на комисията.

5. ОТНОСНО: Заповед № ЛС-04-523/14.04.2010 г. на МП относно ред за използване на техническите средства за явно наблюдение в обектите на съдебната власт, в изпълнение на решение на КПВ от 26.05.2014 г. 
- Проект на Правила за използване на техническите средства за явно видеонаблюдение от системата за сигурност в обектите на съдебната власт и ред за достъп до информационен фонд „Видеонаблюдение”, предоставен от министъра на правосъдието.

КОМИСИЯТА ПО ПРАВНИ ВЪПРОСИ
Р Е Ш И:

5.1. Предлага на Висшия съдебен съвет да изрази положително становище по проекта на Правила за използване на техническите средства за явно видеонаблюдение от системата за сигурност в обектите на съдебната власт и ред за достъп до информационен фонд „Видеонаблюдение”, предоставен от Министъра на правосъдието.
5.2. Точката да се включи в дневния ред за заседанието на ВСС на 12.06.2014 г.

6. ОТНОСНО: Писмо от Красимир Влахов – зам. председател на ВКС относно практически проблеми, свързани с приложението на новия Правилник за администрацията на съдилищата в частта за образуването на делата.
КОМИСИЯТА ПО ПРАВНИ ВЪПРОСИ
Р Е Ш И:

6.1. Писмото да се приобщи към останалите предложенията, касаещи изменението на Правилника за администрацията на съдилищата за съвместно разглеждане.

7. ОТНОСНО: Писмо от Общински съвет – Свиленград относно молба от Елена Петрова за опрощаване на дължими държавни вземания.

КОМИСИЯТА ПО ПРАВНИ ВЪПРОСИ
Р Е Ш И:

7.1. Изпраща на дирекция „Правна” за изготвяне становище.

8. ОТНОСНО: Писмо от председателя на Районен съд гр. Радомир в изпълнение на решение на КПВ по протокол № 2/13.01.2014 г. във връзка с осигуряване на необходими условия за работа на адвокатите.

КОМИСИЯТА ПО ПРАВНИ ВЪПРОСИ
Р Е Ш И:

8.1. Приема за сведение писмото на председателя на Районен съд гр. Радомир в изпълнение на решение на КПВ по протокол № 2/13.01.2014 г. във връзка с осигуряване на необходими условия за работа на адвокатите.

9. ОТНОСНО: Писмо от председателя на Окръжен съд гр. Варна в изпълнение на решение на КПВ по протокол № 8/17.02.2014 г. във връзка със събиране на държавни такси.

КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за сведение писмото на председателя на Окръжен съд гр. Варна в изпълнение на решение на КПВ по протокол № 8/17.02.2014 г. във връзка със събиране на държавни такси.

10. ОТНОСНО: Решение на Комисията по предложенията и атестирането от 20.05.2014 г. относно писмо на директора на НСлСл и зам. на главния прокурор по разследването за постановяване на решение за прекратяване на възникнало правоотношение с Койчо Денчев Трухчев – следовател в НСлС, поради настъпила смърт.

КОМИСИЯТА ПО ПРАВНИ ВЪПРОСИ
Р Е Ш И:

10.1. Трудовото правоотношение се прекратява със смъртта на магистрата, поради което не е необходимо изрично произнасяне на Висшия съдебен съвет.
10.2. Решението да се изпрати на Комисията по предложенията и атестирането.

11. ОТНОСНО: Решение на Комисията по предложенията и атестирането от 13.05.2014 г. относно писмо на зам. окръжния прокурор на ОП-Ямбол за определяне на ранг на Емилиян Козловски – следовател в Окръжен следствен отдел в ОП-Ямбол.

КОМИСИЯТА ПО ПРАВНИ ВЪПРОСИ
Р Е Ш И:

11.1. ВЪЗЛАГА на Мартин Величков – старши експерт-юрисконсулт да изготви становище.

12. ОТНОСНО: Списък на делата за м. юни 2014 г., водени в отдел „НДПП”, дирекция „Правна”.

КОМИСИЯТА ПО ПРАВНИ ВЪПРОСИ
Р Е Ш И:

12.1. Приема за сведение списъка на делата за м. юни 2014 г., водени в отдел „НДПП”, дирекция „Правна”.

13. ОТНОСНО: Решение № 53/27.05.2014 г. на Върховния административен съд по адм. дело № С-2/2014 г.

КОМИСИЯТА ПО ПРАВНИ ВЪПРОСИ
Р Е Ш И:

13.1. Приема за сведение Решение № 53/27.05.2014 г. на Върховния административен съд по адм. дело № С-2/2014 г.

14. ОТНОСНО: Проект на Споразумение за провеждане на стаж.

КОМИСИЯТА ПО ПРАВНИ ВЪПРОСИ
Р Е Ш И:

	14.1. Приема за сведение проекта на Споразумение за провеждане на стаж в АВСС.
14.2. Решението да се изпрати на Комисия „Публична комуникация”

ДОПЪЛНИТЕЛНИ ТОЧКИ:

15. ОТНОСНО: Писмо от Административен съд гр. Пазарджик във връзка с образувано гражданско дело № 374/2014 г. по искова молба на „Зенит” ООД, гр. Пазарджик.

КОМИСИЯТА ПО ПРАВНИ ВЪПРОСИ
Р Е Ш И:

15.1. Приема за сведение писмото на Административен съд гр. Пазарджик във връзка с образувано гражданско дело № 374/2014 г. по искова молба на „Зенит” ООД, гр. Пазарджик.

16. ОТНОСНО: Решение на Комисия „Международна дейност” от 28.05.2014 г. относно въпроси във връзка с предстоящия Четвърти кръг на мониторинга на Групата държави срещу корупцията на тема „Превенция на корупцията по отношение на народните представители, съдиите и прокурорите”.

КОМИСИЯТА ПО ПРАВНИ ВЪПРОСИ
Р Е Ш И:

	16.1. ВЪЗЛАГА на Мартин Величков – старши експерт-юрисконсулт в дирекция „Правна” за следващото заседание на комисията да подготви проект на отговори на въпроси № 8, 10, 18 и 20.

ПРЕДСЕДАТЕЛ
НА КОМИСИЯТА:	/П/	     
                          ЮЛИАНА КОЛЕВА